
OÜ-le MEGAFORT lisamaksusoodustuse andmine valgustatud reklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumäärus” § 8 lõike 2 alusel ning tulenevalt OÜ MEGAFORT 12.10.2006.a kahest avaldustest.

1. Asjaolud

OÜ MEGAFORT pöördus kirjalikult Narva Linna Arenduse ja Ökonoomika Ameti poole kahe avaldusega võimaldada 50 % lisamaksusoodustust valgusreklaamile “GOLDTIME”, mis on paigaldatud aadressidel: Tallinna mnt 41 (Astri-Narva kaubanduskeskuse hoone seinal) ning Tallinna mnt 19C (FAMA kaubanduskeskuse fassaadil).

Seoses uute kaupluste avamisega aadressidel Tallinna mnt 41 ja Tallinna mnt 19C, on OÜ MEGAFORT loonud kokku 9 (üheksa) uut töökohta Narva linna elanikele. Firma on teinud oma poolt suure investeeringu personali väljaõppesse ja töövahenditega varustamiseks, rikastanud Narva kaubandust, pakkudes kvaliteetseid ja moodsaid kaupu.

Valgusreklaami on lahendatud maitsekalt ja täidab muuhulgas ka tänava valgustamise funktsiooni.

Alates 19.04.2006 maksab MEGAFORT OÜ reklaamimaks summas 1170,00 krooni kuus, alates 05.09.2006 – 3045,00 krooni kuus. 

Lisatud OÜ MEGAFORT 12.10.2006 avaldused ja 2 lehel reklaami kujutised.

2. Õiguslikud järeldused

Vastavalt kohalike maksude seadusele § 10 lõike 6 alusel linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras.  

Narva Linnavolikogu 29.06.2006 määrusele nr 24 “Reklaamimaksumäärus” § 8 lõike 2 alusel on linnavalitsusel õigus anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

3. Korraldus

3.1. Anda alates 01.jaanuarist 2007.a kuni 31.detsembrini 2007.a lisamaksusoodustust 50 % ulatuses OÜ-le MEGAFORT (äriregistrikood 10524939) seoses kaubamärgi “Goldtime” reklaamide eksponeerimisega Narva linnas Tallinna mnt 41 (Astri-Narva kaubanduskeskuse hoone) ning Tallinna mnt 19C (FAMA kaubanduskeskuse fassaadil). Valgustatud reklaami eksponeerimispinna üldmõõtmed on 20,3 m2.
3.2.  Narva Linna Arenduse ja Ökonoomika Ametil teha korraldus teatavaks OÜ-le MEGAFORT.

4. Rakendussätted

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.
4.2. Korraldus jõustab seadusega sätestatud korras.

